ועדת הפנים ואיכות הסביבה, כנסת 16, פרוטוקול מספר 441, 2005-06-08 11:00

גאלב מג'אדלה: אנחנו מתכבדים לפתוח את ישיבת ועדת הפנים ואיכות הסביבה.

גאלב מג'אדלה: אנחנו מקווים שיהיה לנו דיון קצר ונמקד אותו בנושא חדרי תפילה בבתי חולים.

גאלב מג'אדלה: הגיעו אלינו פניות רבות מגורמים שונים, גם מאזרחים וגם מגורמים שונים, שבבתי חולים אין חדרי תפילה למוסלמים.

עבד-אלמאלכ דהאמשה: אני מבקש שהפניה תהיה לא רק לגבי בתי חולים אלא גם לגבי מבנים ציבוריים.

גאלב מג'אדלה: בינתיים השגנו, דרך מכון המכון למחקר ומידע של הכנסת, את הנתונים הבאים: באף אחד מבתי החולים הבאים: הדסה, איכילוב, סורוקה, רמב"ם, תל השומר, מאיר ובפוריה, לא קיים חדר תפילה למוסלמים.

גאלב מג'אדלה: גם לא, לצערי, כנסיה.

גאלב מג'אדלה: בכולם יש בית כנסת.

גאלב מג'אדלה: ב"משפחה קדושה" - בית חולים של המסיון בנצרת, אין בית כנסת ואין מסגד, יש רק כנסיה.

גאלב מג'אדלה: הפניה אלינו היתה רק בנושא בתי חולים.

גאלב מג'אדלה: אני מברך על פניה בנושא מבנים ציבוריים כמו אוניברסיטאות, אבל אלינו לא היתה פניה בעניין זה.

גאלב מג'אדלה: נשמע את חבר הכנסת דהאמשה שהעלה את הנושא.

עבד-אלמאלכ דהאמשה: אני מלווה את הנושא הזה שנים, מאז היותי בכנסת, 9 שנים לפחות, תוך היכרות עם כל השרים.

עבד-אלמאלכ דהאמשה: כאדם שהיה בבתי חולים, הייתי צריך למצוא פינה ריקה ושקטה או על הדשא.

עבד-אלמאלכ דהאמשה: רוב ההתכתבויות שלי היו עם השר נסים דהאן שנתן תשובה חיובית.

עבד-אלמאלכ דהאמשה: הוא אמר שהוא ינחה ויבצע את זה בבתי החולים.

עבד-אלמאלכ דהאמשה: אם יהיה לי זמן ואם זה חשוב אני אחפש את תשובתו אלי.

עבד-אלמאלכ דהאמשה: שר הבריאות נתן תשובה חיובית אבל למרבה הצער ממשלות הולכות ובאות ומתחלפות ותנאים משתנים והעניין לא בוצע.

עבד-אלמאלכ דהאמשה: גם לגבי האוניברסיטאות היו לי התכתבויות, עם אוניברסיטת ת"א ועם אוניברסיטת חיפה.

עבד-אלמאלכ דהאמשה: לעיתים מקבלים תשובות פשרניות, תשובות מתחמקות כאלה.

עבד-אלמאלכ דהאמשה: תשובות של חוסר תקציב, חוסר מקום.

עבד-אלמאלכ דהאמשה: באוניברסיטה אחת הגענו לסיכום אבל בסוף זה לא בוצע.

יעקב סלמה: באוניברסיטת ת"א הקימו מסגד לא מזמן.

עבד-אלמאלכ דהאמשה: אם הקימו לא מזמן זה מבורך.

מיכאל דור: אין לנו הנחייה לבתי החולים, וגם לא ידוע לי על הנחיה של השר דהאן.

עבד-אלמאלכ דהאמשה: אני יכול להמציא את זה.

מיכאל דור: אני מאמין לכבודו.

מיכאל דור: לא קיימת הנחייה לבתי החולים להקים חדרי תפילה לאף אחת מהדתות.

מיכאל דור: אני גם לא יכול לבוא בטענה לבית החולים בנצרת שאין מקום תפילה ליהודים, זה חלק מניהול בית החולים על ידי מנהל בית החולים שבהתאם לקהל שיש לו, מחליט איך להשתמש ואיזה תשובות לתת לבקשות מהסוג הזה.

מיכאל דור: אני ראש אגף רפואה 4-5 שנים ואלי אף פעם לא הגיעה בקשה.

מיכאל דור: גם אם היתה, אנחנו פונים למנהל בית החולים.

מיכאל דור: הוא יודע את השטח שיש לו ואת האילוצים שיש לו והוא צריך לפתור את הבעיה.

מיכאל דור: אם אנחנו מדברים על הנחייה גורפת גם בכל המקומות שבהם לא עלתה השאלה מעולם, אני לא בטוח שזה הכרחי.

מיכאל דור: במקומות בהם יש בעיה, אני מציע לפנות למנהל בית החולים ובמידה והוא לא פותר את הבעיה, תעבירו את זה להנהלת המשרד ואנחנו נחפש איך לעזור.

מיכאל דור: הנחייה גורפת שכל בית חולים יפתח מקום תפילה לשלושת הדתות נראית לי לא לעניין.

עבד-אלמאלכ דהאמשה: אנחנו כמובן נהיה מוכנים לפנות למנהלים ואם הבעיה תהיה קטנה אז אולי הם יתנו מענה.

מיכאל דור: כמובן נשמח לעזור במסגרת היכולת של בית החולים ומבחינת המיקום.

מיכאל דור: אנחנו בוודאי רוצים שהקהל שמגיע לבית החולים יקבל את כל השרות.

עבד-אלמאלכ דהאמשה: אדוני היושב ראש, אני מציע שנסכם את הישיבה בפניה לבתי החולים האלה ונבקש מכל אחד מהם, בטווח של שלושה חודשים, שיתנו לנו תשובה מה הם עושים בנדון ואז נקיים עוד ישיבה.

עלי זיידן: אם הפניה תהיה מטעם משרד הבריאות, היא תהיה יותר יעילה.

יעקב סלמה: אנחנו בעד לתת שירותי דת בכל המקומות הציבוריים, ובמיוחד בבתי חולים, מה עוד שזה לא כרוך בהוצאות רבות.

יעקב סלמה: לארגן חדר לקיום תפילה בבית חולים זה לא משהו חדש שצריך לבנות.

יעקב סלמה: אני מציע שברגע שפונים לבתי החולים להגיד להם מה הדרישות מהחדר הזה.

יעקב סלמה: בסך הכל צריך חדר נקי ורחב.

עבד-אלמאלכ דהאמשה: אנחנו נביא את השטיחים.

עבד-אלמאלכ דהאמשה: צריך חדר נקי ורחב.

עבד-אלמאלכ דהאמשה: אפילו חדר קטן כמו בכנסת.

עבד-אלמאלכ דהאמשה: ביום הראשון שלי בכנסת, ישבתי עם סגן המזכיר והגיעה שעת תפילת הצהריים.

עבד-אלמאלכ דהאמשה: אמרתי לו שאני רוצה להתפלל.

עבד-אלמאלכ דהאמשה: שאלתי אותו איפה להתפלל והוא אמר איפה שאני רוצה.

עבד-אלמאלכ דהאמשה: שאלתי אותו אם יש בית כנסת?

עבד-אלמאלכ דהאמשה: בטוח שיש.

עבד-אלמאלכ דהאמשה: אמרתי לו שאני רוצה מסגד.

עבד-אלמאלכ דהאמשה: כפי שאתה וכל אלה שנמצאים מתפללים בבית כנסת, אני רוצה מסגד.

עבד-אלמאלכ דהאמשה: ואכן זה בוצע.

עבד-אלמאלכ דהאמשה: כנראה בגלל הרגישות של הנושא.

עבד-אלמאלכ דהאמשה: זה כנסת, זה מעוז הדמוקרטיה.

עבד-אלמאלכ דהאמשה: זה בוצע תוך חודש חודשיים ומאז יש מקום תפילה.

עבד-אלמאלכ דהאמשה: אני לא יודע אם צריך לעשות את הדבר הזה גם בבתי חולים וגם במוסדות ציבור.

עבד-אלמאלכ דהאמשה: נראה לי שהעניין אינו טעון הוכחה ואנחנו חייבים לקדם את הנושא והגיע הזמן שבאמת הבושה הזאת תימחק.

עלי זיידן: אני מאמין שזכות הדת והפולחן היא זכות בסיסית לכל אדם, לא חשוב אם הוא יהודי, ערבי או נוצרי.

עלי זיידן: זה צעד חכם, ומבורך.

עלי זיידן: המודל לחיקוי זה הכנסת.

עלי זיידן: אם תצא המלצה מוועדת הפנים למשרד הבריאות ומשרד הבריאות יוציא הנחיה לבתי החולים שידאגו למקומות שבהם במיוחד יש הרבה לקוחות מהמגזר הערבי.

עלי זיידן: זה לא לוקח הרבה מקום ולא הרבה הוצאות.

עטיה אלאעסם: אני יודע שבמדינת ישראל יש חופש פולחן לכל מאמין במדינה אם זה מוסלמי, יהודי או נוצרי או כל דת אחרת.

עטיה אלאעסם: אני רוצה להתרכז בבית חולים סורוקה בבאר שבע.

עטיה אלאעסם: כי בדרום כל המוסלמים והבדואים מקבלים טיפול בבית חולים סורוקה.

עטיה אלאעסם: כשאומרים שבאף בית חולים אין מקום חדר תפילה למוסלמים, זה נותן לי הרגשה שיש אפליה בין ציבור מאמין וציבור מאמין אחר.

עטיה אלאעסם: לבית חולים סורוקה בבאר שבע מגיעים מאות מבקרים ביום ואין להם מקום לממש את הזכות הזאת - מקום מתאים להתפלל בו.

עטיה אלאעסם: מתפללים על הדשא.

עטיה אלאעסם: יש הרבה הפרעות, אנשים עוברים, מדברים.

עטיה אלאעסם: לפעמים שמים זבל על הדשא ואתה לא יכול להשתמש בו לתפילה.

עטיה אלאעסם: אנשים נאלצים ללכת להתפלל במסדרונות ובמעברים וזה לא מתאים לאנשים שרוצים לממש את הזכות הדתית שלהם ואת הפולחן הדתי.

עטיה אלאעסם: זה לא עניין מסובך להקצות חדר סגור.

עטיה אלאעסם: לא מבקשים מסגד, שאנשים יוכלו להתפלל בו.

עטיה אלאעסם: כמו שיש בית כנסת ומתפללים.

עטיה אלאעסם: צריך חדר קטן שאנשים יכולים להתפלל ויהיה להם מקום חופשי שם.

גאלב מג'אדלה: אני נגד הצעה גורפת אבל אנחנו לא יכולים להשאיר את הנושא תלוי באוויר.

גאלב מג'אדלה: אני מציע שוועדת הפנים ואיכות הסביבה בהשתתפות משרד הפנים ומשרד הבריאות והאוצר ימליצו בפני מנהלי בתי החולים ומוסדות הציבור הגדולים להקצות מקום לתפילה למוסלמים ולנוצרים.

גאלב מג'אדלה: עבד אלמאלכ דאמשה: לגבי הנוצרים הבעיה היא לא קריטית.

גאלב מג'אדלה: הם מתפללים פעם בשבוע ביום ראשון ורק בכנסיה.

מיקי דור: אני פשוט לא מכיר את הנושא.

עבד-אלמאלכ דהאמשה: מוסלמים חייבים להתפלל חמש פעמים ביום.

עבד-אלמאלכ דהאמשה: הם צריכים מקום נקי וטהור.

עבד-אלמאלכ דהאמשה: אסור לנו להתפלל במקומות פתוחים אם זה דרך, זה גם לא מכובד.

גאלב מג'אדלה: אנחנו יודעים שבתפילה בחוץ יש הרבה בעיות.

גאלב מג'אדלה: לא ראוי שבית חולים שיש בו עשרות מאושפזים מוסלמים ומאות מבקרים.

גאלב מג'אדלה: חמש פעמים תפילה ביום זה בתדירות כזאת שתופסים אותך בכל מקרה.

סלמן אבו חמיד: יש אנשים שמאשפזים את הילדים שלהם והם נמצאים איתם 24 שעות.

גאלב מג'אדלה: לכל מאושפז יש משפחה.

גאלב מג'אדלה: באמת ובתמים נמנעת ממוסלמי למלא את חובתו ולקיים את התפילה כשהוא שוהה בבית החולים או במסגרת אשפוז או כשהוא מלווה מאושפז.

גאלב מג'אדלה: חשבתי שמנהלי בתי חולים ואוניבסיטאות יעשו את זה ללא התערבות של הכנסת.

גאלב מג'אדלה: חבל שהדבר הזה הגיע להתערבות של הכנסת.

גאלב מג'אדלה: אני רוצה לסכם ולומר: בתי החולים ומוסדות ציבור גדולים כמו אוניברסיטאות ומערכות שאליהם מגיעים אלפי אנשים מידי יום, אנחנו ממליצים בפניהם ורואים חשיבות גדולה בפתיחת חדרי תפילה לאוכלוסיה המוסלמית.

גאלב מג'אדלה: אנחנו נפנה לכל המערכות האלה באופן אישי ואני מבקש שמשרד הבריאות יתערב ויאמר את דעתו והמלצתו בעניין למוסדות הבריאות.

גאלב מג'אדלה: משרד הפנים יעשה את תפקידו מול מוסדות אחרים.

גאלב מג'אדלה: אנחנו גם נפנה לוועדת החינוך של הכנסת שגם היא תמליץ בפני האוניברסיטאות ומוסדות החינוך הגדולים כדי שיהיו בהם חדרי תפילה.

גאלב מג'אדלה: אנחנו רואים בזה אקט סימלי חשוב לתחושת השייכות של האוכלוסיה המוסלמית.

גאלב מג'אדלה: אני רוצה להודות לכל החברים.

מיכאל דור: אני אעשה היום שיחת טלפון למנהל בית חולים סורוקה בבאר שבע.

סלמן אבו חמיד: היתה בקשה כזאת לפני שנה שלא נענתה.

מיכאל דור: אני אפנה אליו עוד היום ואסביר לו ואבדוק מה אפשר לעשות עוד לפני קבלת המכתב.

גאלב מג'אדלה: אני מודה לכל החברים ולמשרד הבריאות, למשרד הפנים, לחברי מהאוצר, לד"ר מיקי דור, לסלימן וחבריו.

גאלב מג'אדלה: אני מקווה שקידמנו את הנושא.

גאלב מג'אדלה: תודה רבה.